Leer gedigte so - Opti-Kidz& Teens Studiemetodes Opti-Kidz & Teens Studiemetodes
Sukkel jy om gedigte te leer? Hier is 'n paar idees om poësie in Afrikaans of Engels maklik te leer. Ons gebruik die voorbeeld van Eugene Marais se Dans van die reën om die konsepte te verduidelik.
Stap 1: Lees die gedig deur
Stap 2: Fokus op ritmes en rymskemas
Lees die gedig weer hardop deur en kyk of jy kan sien watter ritmes en rymskemas die gedig bevat. Kyk na jou handboek of notas en maak seker jy verstaan die rymskema en dat jy kan verduidelik hoekom dit gebruik word.
Stres jy oor die eksamen? Sukkel jy met motivering, angs of depressie? Voel jy negatief en het jy min selfvertroue? Kontak the Coaching Academy en leer vaardighede om jou negatiewe emosies te verander in positiewe denke. Ons werk al 20 jaar met kinders, tieners en volwassenes. info@coachingacademy.co.za
Stap 3: Maak 'n tabel
Deel jou bladsy in twee. Aan die linkerkant plak (of skryf) jy die gedig neer. Die regterkant van die tabel is daar om jou notas neer te leer. Onthou dat kleure baie belangrik is wanneer jy 'n gedig skryf. Eenvoudige prentjies gaan jou ook help om beter te onthou.
Stap 4: Kleur koordineer jou klasnotas met die gedig
Skryf die dele in die gedig wat jy moet onthou in dieselfde kleur as die klasnotas. Of omkring/onderstreep die woorde/dele in die gedig met 'n spesifieke kleur, en skryf jou notas aan die regterkant van die tabel in daardie selfde kleur. Onthou jy kan selfs prente gebruik om jou te help om dit beter te onthou.
Stap 5: Herhaal die gedig
Leer nou die gedig asook die klasnotas uit jou kop uit. Lees die gedig hardop, en verduidelik wat elke woord of deel beteken. Gebruik 'n witbord en verduidelik die gedig oor en oor hardop vir jouself. Skryf en krabbel op die bord en maak asof jy 'n onderwyser is wat die gedig vir 'n klas verduidelik. Doen dit oor en oor totdat jy alles ken.
Stap 6: Toets jouself
As jy dink dat jy die gedig ken en verstaan, is dit tyd om jou kennis te toets. Sit jou kleurvolle tabel eenkant en kyk net na die wit en swart gedig op papier. Lees elke sin en verduidelik wat dit beteken. As jy dit kan doen sonder om weer op jou tabel te kyk, is jy reg vir die toets.
Tabelle is nie die enigste manier om jou gedigte te leer nie. Flitskaarte werk baie goed wanneer jy gedigte leer. Jy kan ook 'n kleurvolle breinkaart maak om die gedig te leer. Die belangrikste is om kleure en prente te gebruik en om die gedig te verstaan. As jy dit kan verduidelik beteken dit dat jy dit verstaan.
As jy hulp nodig het om gedigte te leer, of om vir jou ander vakke te leer, kontak ons gerus by info@studiemetodes.co.za. Ons tegniek is maklik en eenvoudig, maar uiters effektief.